CELEX: 62013CN0456
Language: sk
Date: 2013-08-09 00:00:00
Title: Vec C-456 P: Odvolanie podané 9. augusta 2013 : T & L Sugars Ltd, Sidul Açúcares, Unipessoal Lda proti rozsudku Všeobecného súdu (piata komora) zo 6. júna 2013 vo veci T-279/11, T & L Sugars Ltd, Sidul Açúcares, Unipessoal Lda/Európska komisia

9.11.2013   
            
            
               SK
            
            
               Úradný vestník Európskej únie
            
            
               C 325/16
            
         Odvolanie podané 9. augusta 2013: T & L Sugars Ltd, Sidul Açúcares, Unipessoal Lda proti rozsudku Všeobecného súdu (piata komora) zo 6. júna 2013 vo veci T-279/11, T & L Sugars Ltd, Sidul Açúcares, Unipessoal Lda/Európska komisia
   (Vec C-456 P)
   2013/C 325/27
   Jazyk konania: angličtina
   
      Účastníci konania
   
   
      Odvolateľky: T & L Sugars Ltd, Sidul Açúcares, Unipessoal Lda (v zastúpení: D. Walbroeck, advokát, D. Slater, Solicitor)
   
      Ďalší účastníci konania: Európska komisia, Rada Európskej únie, Francúzska republika
   
      Návrhy odvolateľky
   
   Odvolateľky navrhujú, aby Súdny dvor:
   
               —
            
            
               vyhlásil toto odvolanie za prípustné a dôvodné,
            
         
               —
            
            
               zrušil rozsudok Všeobecného súdu z 6. júna 2013, T-279/11 („napadnutý rozsudok“), v rozsahu, v akom zamieta ako neprípustnú žalobu o neplatnosť podanú odvolateľkami a zamieta jej žalobné dôvody týkajúce sa nezákonnosti,
            
         
               —
            
            
               vrátil vec Všeobecnému súdu na rozhodnutie vo veci samej,
            
         
               —
            
            
               zaviazal Komisiu na náhradu všetkých trov konania pred Súdnym dvorom.
            
         
      Odvolacie dôvody a hlavné tvrdenia
   
   Na podporu svojho odvolania odvolateľky uvádzajú tieto odvolacie dôvody:
   
               1.
            
            
               Všeobecný súd sa dopustil nesprávneho právneho posúdenia, keď konštatoval, že sporné nariadenia obsahovali vykonávacie nariadenia v zmysle článku 263 ods. 4 ZFEÚ.
            
         
               2.
            
            
               Všeobecný súd sa dopustil nesprávneho právneho posúdenia, keď konštatoval, že nariadenie č. 393/2011 (1) sa odvolateliek priamo nedotýkalo.
            
         
               3.
            
            
               Všeobecný súd sa dopustil nesprávneho právneho posúdenia, keď zamietol žalobný dôvod týkajúci sa nezákonnosti v dôsledku pochybení uvedených v bodoch 1. a 2. vyššie.
            
         Odvolateľky preto navrhujú, aby Súdny dvor (i) zrušil napadnutý rozsudok v rozsahu, v akom vyhlasuje žalobu o neplatnosť za neprípustnú a zamieta žalobný dôvod týkajúci sa nezákonnosti; a (ii) vrátil vec Všeobecnému súdu.
   
      (1)  Vykonávacie nariadenie Komisie (EÚ) č. 393/2011 z 19. apríla 2011, ktorým sa ustanovuje prideľovací koeficient na vydávanie dovozných povolení na výrobky z cukru v rámci určitých colných kvót, na ktoré sa podali žiadosti od 1. do 7. apríla 2011, a ktorým sa pozastavuje podávanie žiadostí o tieto povolenia
   Ú. v. EÚ L 104, s. 39.